ai4bharat/Pralekha huggingface dataset:
মানবসম্পদবিকাশমন্ত্রক
শিক্ষক দিবসে রাষ্ট্রপতি শ্রী রামনাথ কোবিন্দ ভার্চুয়ালি ৪৭ জন শিক্ষককে জাতীয় পুরস্কার দেবেন
নয়াদিল্লী, ৪ সেপ্টেম্বর, ২০২০
রাষ্ট্রপতি শ্রী রামনাথ কোবিন্দ আগামীকাল নতুন দিল্লীতে ভার্চুয়ালি শিক্ষক শিক্ষিকাদের জাতীয় পুরস্কার প্রদান করবেন। কেন্দ্রীয় শিক্ষা মন্ত্রী শ্রী রমেশ পোখরিয়াল ‘নিশাঙ্ক’ এবং দপ্তরের প্রতিমন্ত্রী শ্রী সঞ্জয় ধোতরে এই অনুষ্ঠানে উপস্থিত থাকবেন। শিক্ষক দিবসে দেশের কয়েকজন শ্রেষ্ঠ শিক্ষক শিক্ষিকার অবদানকে স্বীকৃতি দিতে এবং যেসব শিক্ষক শিক্ষিকারা বিদ্যালয় শিক্ষাকে উন্নত করার পাশাপাশি তাঁদের ছাত্রছাত্রীদের জীবনের মানোন্নয়ন ঘটান তাঁদের এই জাতীয় পুরস্কার দেওয়া হয়।
অনলাইনের মাধ্যমে http://www.mhrd.gov.in/ এই ওয়েবসাইটে শিক্ষক শিক্ষিকারা তাঁদের মনোনয়ন জমা দিয়ে ছিলেন। প্রথম পর্বে জেলা শিক্ষা আধিকারিকের নেতৃত্বে জেলাস্তরে বাছাই কমিটি সেই মনোনয়নগুলি পরীক্ষা করে নির্দিষ্ট নিয়মের ভিত্তিতে তিনজনের নাম অনলাইনের মাধ্যমে রাজ্যস্তরে বাছাই কমিটির কাছে পাঠিয়েছিল।
দ্বিতীয় পর্বে রাজ্য শিক্ষা দপ্তরের প্রধান সচিব বা অন্য কোন সচিবের নেতৃ্ত্বে বাছাই কমিটি এই মনোনয়নগুলি পরীক্ষা করেছে। এরপর বিভিন্ন রাজ্য এবং কেন্দ্রশাসিত অঞ্চলের জন্য সর্বোচ্চ যতো জনের নাম পাঠানো যায় সেই সংখ্যায় নাম পাঠানো হয়েছিল। এই নামের তালিকা জাতীয় স্তরে স্বাধীন বিচারক মন্ডলীর কাছে অনলাইনের মাধ্যমে পৌঁছেছে।
চূড়ান্ত পর্যায়ে ২০২০র জাতীয় পুরস্কার প্রাপ্ত শিক্ষক-শিক্ষিকাদের বাছাই করার প্রক্রিয়াটি যে স্বাধীন বিচারক মন্ডলী করেছেন তার নেতৃত্বে ছিলেন মানব সম্পদ উন্নয়ন মন্ত্রকের বিদ্যালয় শিক্ষা ও স্বাক্ষরতা দপ্তরের একজন অবসরপ্রাপ্ত সচিব। বিচারক মন্ডলী রাজ্য এবং বিভিন্ন সংগঠনের পক্ষ থেকে পাঠানো তালিকা বিচার করে ৪৭ জন পুরস্কার প্রাপকদের নাম চূড়ান্ত করেছেন। এ বছর বিচারক মন্ডলীর সামনে প্রার্থীরা ভিডিও কনফারেন্সের মাধ্যমে তাঁদের বিষয়ে তথ্য জানিয়েছেন।
বাছাই প্রক্রিয়ায় বিদ্যালয়ে ছাত্রছাত্রীদের যাওয়ার ক্ষেত্রে উৎসাহদান, ড্রপ আউটের হার কমানো, আনন্দময় পরিবেশে পাঠদানের মতো বিষয়গুলি ছাড়াও পাঠ্যসূচি বর্হির্ভূত বিভিন্ন বিষয়ে শিক্ষক-শিক্ষিকাদের ছাত্রছাত্রীদের উসাহিত করার বিষয়গুলি বিবেচিত হয়েছে।
শিক্ষক-শিক্ষিকাদের জাতীয় পুরস্কার প্রদানের এই অনুষ্ঠানটি অনলাইনের মাধ্যমে ৫ই সেপ্টেম্বর বেলা ১১টা থেকে সম্প্রচারিত হবে। নিচের লিঙ্কে ক্লিক করলে এই অনুষ্ঠানটি দেখা যাবে https://webcast.gov.in/mhrd ।
CG/CB/NS
(Visitor Counter : 123
ক্রেতা, খাদ্যএবংগণবন্টনমন্ত্রক
ভারত সরকার কৃষকদের কল্যাণে প্রতিশ্রুতিবদ্ধ এবং কৃষি ক্ষেত্রকে সর্বোচ্চ অগ্রাধিকার দিয়েছে – কৃষিমন্ত্রী শ্রী নরেন্দ্র সিং তোমর
নতুন দিল্লি, ১৩ নভেম্বর, ২০২০
কেন্দ্রীয় কৃষি মন্ত্রী শ্রী নরেন্দ্র সিং তোমর, রেলমন্ত্রী শ্রী পীযূষ গোয়েল এবং বাণিজ্য ও শিল্প প্রতিমন্ত্রী শ্রী সোম প্রকাশ আজ নতুন দিল্লির বিজ্ঞান ভবনে পাঞ্জাবের কৃষি সংগঠনের বিভিন্ন প্রতিনিধিদের সঙ্গে আলাপচারিতায় অংশ নেন।
শুরুতেই কৃষিমন্ত্রী পাঞ্জাবের কৃষি সংগঠনের প্রতিনিধিদের আন্তরিকভাবে স্বাগত জানান এবং কৃষকদের ক্ষমতায়ণের জন্য কৃষি ক্ষেত্রে সংস্কারের বিষয়গুলি সম্পর্কে তাঁদের অবহিত করেন। গ্রামীণ অর্থনীতিকে শক্তিশালী করে তুলতে ভারত সরকার সব সময়ই কৃষি ক্ষেত্রকে অগ্রাধিকার দিয়েছে বলে তিনি জানান। কৃষিমন্ত্রী বলেন, ‘আত্মনির্ভর ভারত’-এর উপর সুনির্দিষ্ট নজর দিয়ে সরকার কৃষকদের কল্যাণে একাধিক পদক্ষেপ গ্রহণ করেছে। নতুন কৃষি আইন কৃষকদের ন্যায্য মূল্যে ফসল বিক্রির ক্ষেত্রে শুধুমাত্র স্বাধীনতা প্রদান করবে না, কৃষকদের স্বার্থ রক্ষাও করবে বলে উল্লেখ করেন কৃষিমন্ত্রী।
আলাপচারিতার সময় কেন্দ্রীয় মন্ত্রীরা কৃষক সংগঠনের প্রতিনিধিদের জানান যে, ন্যূনতম সহায়ক মূল্য এবং মান্ডি ব্যবস্থাপনার মাধ্যমে কৃষকদের উৎপাদিত ফসল সংগ্রহ প্রক্রিয়া আগের মতোই বজায় রয়েছে। নতুন কৃষি আইনের সাহায্যে কৃষকদের আরও ভালো পরিষেবা প্রদানের জন্য মান্ডি ব্যবস্থাপনা উৎসাহিত করবে বলেও উল্লেখ করেন মন্ত্রীরা।
কৃষক সংগঠনের প্রতিনিধিরা বৈঠকে নতুন কৃষি আইন সম্পর্কে তাঁদের মতামত প্রকাশ করেন।
কৃষি ক্ষেত্রে আয় বৃদ্ধির লক্ষ্যে এবং গ্রামীণ অঞ্চলে যুবদের কর্মসংস্থানের সুযোগ সৃষ্টির জন্য সরকারের গৃহীত একাধিক উদ্যোগ যেমন – কৃষি পরিকাঠামো তহবিল ও ১০,০০০ কৃষি উৎপাদক সংস্থা গঠনের বিষয়েও কৃষক সংগঠনের প্রতিনিধিদের অবহিত করা হয়।
আলোচনার সময় কৃষকদের কল্যাণে বিভিন্ন বিষয় নিয়ে মত বিনিময় চলে। কৃষক সংগঠনের প্রতিনিধিদের আশ্বাস দেওয়া হয়েছে যে, ভারত সরকার কৃষকদের স্বার্থ রক্ষায় সর্বদা প্রতিশ্রুতিবদ্ধ এবং কৃষকদের কল্যাণে সর্বদা আলোচনার জন্য প্রস্তুত। সৌহার্দ্যপূর্ণ পরিবেশে এদিনের আলোচনা অনুষ্ঠিত হয় এবং উভয় পক্ষই এবিষয়ে আরও আলোচনা চালিয়ে যাওয়ার বিষয়ে সহমত পোষণ করেন।
নির্বাচনকমিশন
অন্ধ্রপ্রদেশ, অরুণাচল প্রদেশ, ওড়িশা এবং সিকিমের লোকসভা ও বিধানসভা নির্বাচনের নির্ঘন্ট ঘোষণা
নয়াদিল্লি, ১১ মার্চ, ২০১৯
নির্বাচন কমিশনের ১০ই মার্চ, ২০১৯-এর প্রেস বিজ্ঞপ্তি নং ECI/PN/23/2019-এর সঙ্গে নিম্নলিখিত বিষয়গুলিকেও ধরা হবে :
তামিলনাড়ুর ১৮টি বিধানসভা কেন্দ্রের উপ-নির্বাচন বিষয়ে উপরোক্ত বিজ্ঞপ্তির ১৪-৩১ নং ক্রমিক সংখ্যায় এই নির্বাচন দ্বিতীয় দফায় অনুষ্ঠিত হওয়ার যে কথা লেখা হয়েছে, সেখানে ‘২৩শে এপ্রিল, ২০১৯’-এর জায়গায় ‘১৮ই এপ্রিল, ২০১৯’ পড়তে হবে।
৩, ৪ এবং ৫ নং তপশিলে জম্মু-কাশ্মীরের অনন্তনাগ ৩ নং লোকসভা আসন বিষয়ে বিজ্ঞপ্তি জারির তারিখ, মনোনয়নপত্র পেশের শেষ তারিখ, মনোনয়নপত্র পরীক্ষা এবং প্রার্থীপদ প্রত্যাহারের শেষ তারিখগুলি যথাক্রমে ‘২৮শে মার্চ, ২০১৯’; ‘৪ এপ্রিল, ২০১৯’; ‘৫ই এপ্রিল, ২০১৯’ এবং ‘৮ই এপ্রিল, ২০১৯’ পড়তে হবে। এই কেন্দ্রের নির্বাচনের দিন যথাক্রমে ‘২৩শে এপ্রিল, ২০১৯’; ‘২৯শে এপ্রিল, ২০১৯’ এবং ‘৬ই মে, ২০১৯’ হিসাবে পড়তে হবে।
এই বিজ্ঞপ্তি অনুসারে, জম্মু-কাশ্মীরের অনন্তনাগ লোকসভা কেন্দ্রের নির্বাচন নিম্নলিখিত তপশিল অনুযায়ী অনুষ্ঠিত হবে :
|
|
১
|
|
বিজ্ঞপ্তি জারি
|
|
২৮.০৩.২০১৯
|
|
২
|
|
মনোনয়ন দাখিলের শেষ তারিখ
|
|
০৪.০৪.২০১৯
|
|
৩
|
|
মনোনয়নপত্র পরীক্ষার তারিখ
|
|
০৫.০৪.২০১৯
|
|
৪
|
|
প্রার্থীপদ প্রত্যাহারের শেষ তারিখ
|
|
০৮.০৪.২০১৯
|
|
৫ 
|
|
নির্বাচনের তারিখ 
|
|
২৩.০৪.২০১৯
|
|
৫ 
|
|
নির্বাচনের তারিখ 
|
|
২৯.০৪.২০১৯
|
|
৫ 
|
|
নির্বাচনের তারিখ 
|
|
০৬.০৫.২০১৯
|
|
৬
|
|
ভোটগণনার তারিখ
|
|
২৩.০৫.২০১৯
CG/PB/DM
(Visitor Counter : 110
স্বাস্থ্যওপরিবারকল্যাণমন্ত্রক
ভারতে তাৎপর্যপূর্ণভাবে কিউমুলেটিভ টেস্ট বা ক্রমসঞ্চিত নমুনা পরীক্ষার সংখ্যা বৃদ্ধি পেয়ে ১৩ দশমিক ৫ কোটির কাছাকাছি
নমুনা পরীক্ষার সংখ্যা বৃদ্ধি পাওয়ায় কিউমুলেটিভ পজিটিভের হার নিম্নমুখী
নতুন দিল্লি, ২৫ নভেম্বর, ২০২০
ভারতে কোভিড নাইন্টিন পরীক্ষার হার ব্যাপকভাবে বৃদ্ধি করা হয়েছে। পরিকাঠামোগত সুযোগ বৃদ্ধি করা হয়েছে। গত ২৪ ঘন্টায় মোট ১১ লক্ষ ৫৯ হাজার ০৩২ জনের কিউমুলেটিভ বা ক্রম সঞ্চিত নমুনা পরীক্ষা করা হয়েছে। এর ফলে মোট কিউমুলেটিভ টেস্টের সংখ্যা বেড়ে হয়েছে প্রায় ১৩ দশমিক ৫ কোটি ( ১৩ কোটি ৪৮ লক্ষ ৪১ হাজার ৩০৭।
তাৎপর্যপূর্ণভাবে কিউমুলেটিভ টেস্টের সংখ্যা বৃদ্ধি পাওয়ায় পাশাপাশি কিউমুলেটিভ পজিটিভের সংখ্যা উল্লেখযোগ্যভাবে হ্রাস পেতে শুরু করে আজ তা পৌঁছেছে ৬ দশমিক ৮৪ শতাংশে।
সারা দেশ জুড়ে কোভিড নির্ণয়ের জন্য নমুনা পরীক্ষার সংখ্যা ব্যাপকহারে বাড়ানো হয়েছে। কোভিড আক্রান্তের সংখ্যা দাঁড়িয়েছে ৩ দশমিক ৮৩ শতাংশে।
সারাদেশে এই মুহূর্তে ২১৩৮ টি পরীক্ষাগার রয়েছে, যার মধ্যে ১১৬৭ টি সরকারি পর্যায়ে এবং ৯৭১ টি বেসরকারি পর্যায়ে রয়েছে। যে কারণে ভারত কোভিড পরীক্ষার ক্ষেত্রে বিশ্ব স্বাস্থ্য সংস্থার মান থেকে তিনগুণ উপরে রয়েছে।
ভারতে বর্তমানে অ্যাক্টিভ দেশের সংখ্যা ৪ লক্ষ ৪৪ হাজার ৭৪৬ অর্থাৎ ৪ দশমিক ৮২ শতাংশ। অন্যদিকে সুস্থতার হার গত ২৪ ঘন্টায় ৯৩ শতাংশ থেকে বেড়ে হয়েছে ৯৩ দশমিক ৭২ শতাংশ। গত ২৪ ঘন্টায় দেশে মোট ৩৭ হাজার ৮১৬ জন সুস্থ হয়ে উঠেছেন। এর ফলে মোট সুস্থতা সংখ্যা বেড়ে হয়েছে ৮৬ লক্ষ ৪২ হাজার ৭৭১।
গত ২৪ ঘন্টায় কেরালায় ৫১৪৯ জন দিল্লিতে ৪৯৪৩ জন এবং মহারাষ্ট্রে ৪ হাজার ০৮৬ জন সুস্থ হয়ে উঠেছেন। অন্যদিকে, গত ২৪ ঘন্টায় ৪৪ হাজার ৩৭৬ জন নতুন করে আক্রান্ত হয়েছেন। দিল্লি পশ্চিমবঙ্গ এবং উত্তরপ্রদেশে গত ২৪ ঘন্টায় যথাক্রমে ১০৯, ৪৯ এবং ৩০ জনের মৃত্যুর খবর পাওয়া গেছে।
প্রধানমন্ত্রীরদপ্তর
প্রধানমন্ত্রী ১৭ সেপ্টেম্বর দ্বারকায় ‘যশভূমি’-র উদ্বোধন করবেন
দ্বারকা সেক্টর ২১ থেকে দ্বারকা সেক্টর ২৫-এর নতুন মেট্রো স্টেশন পর্যন্ত দিল্লি বিমানবন্দর মেট্রো এক্সপ্রেস লাইনের বর্ধিত অংশের উদ্বোধনও করবেন প্রধানমন্ত্রী
নতুন দিল্লি, ১৫ই সেপ্টেম্বর ২০২৩
দেশে সভা, সম্মেলন এবং প্রদর্শনী আয়োজনের ক্ষেত্রে বিশ্বমানের পরিকাঠামো গড়ে তোলায় প্রধানমন্ত্রীর স্বপ্নের বাস্তবায়নে গতি আনবে দ্বারকায় ভারত আন্তর্জাতিক সম্মেলন ও প্রদর্শন কেন্দ্র ‘যশভূমি’।
প্রকল্পটি রূপায়িত হয়েছে মোট ৮.৯ লক্ষ বর্গ মিটার এলাকা জুড়ে। নির্মাণ এলাকা ১.৮ লক্ষ বর্গ মিটার। যশভূমি বিশ্বের বৃহত্তম সম্মেলন ও প্রদর্শন কেন্দ্রগুলির মধ্যে জায়গা করে নেবে।
মূল সম্মেলন কেন্দ্রটি আড়ে-বহরে ৭৩ হাজার বর্গ মিটার। সেখানে থাকছে মূল প্রেক্ষাগৃহ, বিশাল বিনোদন কক্ষ সহ মোট ১৫ টি কক্ষ। মোট আসন সংখ্যা ১১ হাজার। দেশে সংবাদ মাধ্যমের জন্য বৃহত্তম এলইডি প্রদর্শন ব্যবস্থাপনা থাকছে এখানে।
মূল প্রেক্ষাগৃহে আসন সংখ্যা প্রায় ৬ হাজার। সেখানকার গোটা প্রক্রিয়াটির মধ্যে রয়েছে উদ্ভাবনের ছোঁয়া এবং তা স্বয়ংক্রিয়। প্রেক্ষাগৃহের মেঝেটি প্রয়োজন মতো সমতল কিম্বা গ্যালারির আকারে রূপান্তরিত করে নেওয়া যেতে পারে। এখানকার কাঠের মেঝে এবং অ্যাকাউস্টিক্স অতিথিদের বিশ্বমানের অনুষ্ঠানের স্বাদ এনে দেবে।
বিনোদন কক্ষ বা গ্র্যান্ড বলরুমের ছাদ সুসজ্জিত। এই বলরুমে প্রায় ২ হাজার ৫০০ অতিথির জায়গা হবে। এরই সঙ্গে থাকছে একটি খোলা পরিসর-যেখানে ৫০০ জন বসতে পারেন। ৮ টি তলে ছড়িয়ে রয়েছে ১৩ টি কক্ষ।
যশভূমিতে বিশ্বের অন্যতম বৃহত্তম প্রদর্শনী কক্ষও থাকছে। ১.৭ লক্ষ বর্গ মিটার জুড়ে তৈরি হওয়া এই পরিসরে প্রদর্শনী কিম্বা বাণিজ্য মেলার আয়োজন হতে পারে। এরসঙ্গে থাকছে একটি সুসজ্জিত পরিসর, যেখানে রয়েছে সংবাদ মাধ্যমের জন্য কক্ষ, ভিভিআইপি লাউঞ্জ, অভ্যর্থনা কেন্দ্র, টিকিট কাউন্টার ইত্যাদি।
গোটা এলাকাটি সাজিয়ে তোলা হয়েছে ভারতীয় সংস্কৃতির সঙ্গে সামঞ্জস্য রেখে। পাশাপাশি জোর দেওয়া হয়েছে পরিবেশ রক্ষার ওপরেও। থাকছে আধুনিক বর্জ্য জল প্রক্রিয়াকরণ ও বৃষ্টির জল ধরে রাখার ব্যবস্থা। ছাদে থাকছে সোলার প্যানেল। এই চত্বর সিআইআই-এর ইন্ডিয়ান গ্রীণ বিল্ডিং কাউন্সিলের গ্রীণ সিটিজ প্ল্যাটিনাম শংসাপত্র পেয়েছে।
যশভূমি দ্বারকা সেক্টর ২৫-এর নতুন মেট্রো স্টেশনের মাধ্যমে দিল্লি এয়ারপোর্ট মেট্রো এক্সপ্রেস লাইনের সঙ্গে সংযুক্ত থাকছে।
এই রেলপথে দিল্লি মেট্রোর গতিবেগ প্রতি ঘন্টায় ৯০ কিলোমিটার থেকে বাড়িয়ে ১২০ কিলোমিটার করা হবে। নতুন দিল্লি থেকে যশভূমিতে পৌঁছতে লাগবে প্রায় ২১ মিনিট।
AC/AC/CS
(
প্রধানমন্ত্রীরদপ্তর
ফ্রান্সে চ্যাটেরোক্সে আরও একটি স্বর্ণপদক জয়ের জন্য প্রধানমন্ত্রী ভারতীয় শ্যুটার অবনী লেখারাকে অভিনন্দন জানিয়েছেন
নতুন দিল্লি, ১১ জুন, ২০২২
প্রধানমন্ত্রী শ্রী নরেন্দ্র মোদী ফ্রান্সে চ্যাটেরোক্স ২০২২-এ আরও একটি স্বর্ণপদক জয়ের জন্য ভারতীয় শ্যুটার অবনী লেখারাকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, "#Chateauroux2022-এ আরও একটি স্বর্ণপদক জয়ে @AvaniLekhara-র জন্য গর্বিত।
নতুন সাফল্যের শিখরে পৌঁছোতে তাঁর দৃঢ় সংকল্প অতুলনীয়। তাঁর এই সাফল্যে আমি তাঁকে অভিনন্দন জানাই এবং ভবিষ্যৎ প্রচেষ্টার শুভেচ্ছা কামনা করি।"
CG/BD/AS/
(
প্রধানমন্ত্রীরদপ্তর
রাজ্যসভায় প্রধানমন্ত্রীর নতুন মন্ত্রীদের পরিচয়জ্ঞাপক বক্তব্য
নয়াদিল্লি, ১৯ জুলাই, ২০২১
মাননীয় সভাপতিজি,
আপনি আমাকে মন্ত্রিসভার নতুন সদস্যদের এই সভায় পরিচয় করানোর জন্য আদেশ দিয়েছেন। আজ একটি এমন সুযোগ এসেছে যখন দেশের গ্রামের প্রেক্ষিতে বড় হয়ে ওঠা কৃষক পরিবারের সন্তান-সন্ততিরা দেশের মন্ত্রী হয়েছেন। এই সর্বোচ্চ সভাকক্ষে তাঁদের পরিচিত করানো হচ্ছে। সেজন্য অনেকের খুব কষ্ট হচ্ছে।
আজ এই সভাকক্ষে যে মহিলারা মন্ত্রী হয়েছেন তাঁদের পরিচয় করানো হচ্ছে। এটা কেমন মহিলা বিরোধী মানসিকতা, যার ফলে এই সভাকক্ষ তাঁদের নাম শুনতে রাজি নয়? তাঁদের সঙ্গে পরিচিত হতেও প্রস্তুত নয়?
মাননীয় সভাপতিজি,
এবার অনেক বেশি সংখ্যক তপশিলি জনজাতির বন্ধুরা আমাদের মন্ত্রী হয়েছেন। আমাদের জনজাতিদের প্রতি এমন কোন বিদ্বেষের ভাবনা রয়েছে যে জনজাতি সম্প্রদায় থেকে উঠে আসা মন্ত্রীদের এই পবিত্র সভাকক্ষে পরিচয় করানোর আনুষ্ঠানিক ব্যাপারটাও সদস্যদের পছন্দ হচ্ছে না।
মাননীয় সভাপতিজি,
এই সভাকক্ষে অনেক বড় সংখ্যক দলিত মন্ত্রীদের পরিচয় করানো হচ্ছে। অনেকে দেখছি দলিত সমাজের প্রতিনিধিদের নাম শুনতেও রাজি নন। এ কেমন মানসিকতা যে রাজ্যসভার মাননীয় সদস্যরা দলিতদের নিয়ে গর্ব করতে রাজি নয়? জনজাতিদের নিয়ে গর্ব করতে রাজি নয়? কৃষকের সন্তানদের নিয়ে গর্ব করতে রাজি নয়? এ কেমন মানসিকতা যেখানে দেশের উচ্চতর সভাকক্ষে মহিলাদের নিয়ে গর্ব করতে প্রস্তুত নয়? এ ধরনের বিকৃত মানসিকতা এই প্রথম এই সভাকক্ষ দেখছে।
আর সেজন্য মাননীয় সভাপতিজি, আপনি আমাকে এঁদের পরিচয় করানোর যে সুযোগ দিয়েছেন সেজন্য আমি আপনার কাছে কৃতজ্ঞ।
কিন্তু মাননীয় সভাপতিজি,  মন্ত্রিসভায় নবনিযুক্ত সদস্যদের রাজ্যসভায় পরিচয় করানো হয়েছে গেছে বলে মনে করা হোক।
ট্যুইট
১) এটা গর্বের বিষয়, যাঁরা গ্রাম-ভারত থেকে এসেছেন, যাঁরা সাধারণ পরিবার থেকে এসেছেন, সেরকম মানুষেরা মন্ত্রী হিসেবে শপথ গ্রহণ করেছেন। কিন্তু কিছু মানুষ তাঁদেরকে মন্ত্রী হিসেবে পরিচয় করানো হোক, এটা দেখতে চান না। তাঁদের মনে নারী বিরোধী মানসিকতা রয়েছে। সেজন্য তাঁরা এই সভাকক্ষে মহিলা মন্ত্রীদের পরিচয় করানো হোক এটা দেখতে চান না : প্রধানমন্ত্রী
২) এ ধরনের নেতিবাচক মানসিকতা ভারতের সংসদে কখনও দেখা যায়নি : প্রধানমন্ত্রী@narendramodi রাজ্যসভায় বক্তব্য রাখতে গিয়ে।
CG/SB/DM/
(
কেন্দ্রীয়মন্ত্রিসভা
অনুন্নত এলাকা, সমাজের বঞ্চিত ক্ষেত্র এবং বিশেষ সম্ভাবনাময় ক্ষেত্রের উন্নয়নে নতুন প্রকল্পের জন্য উত্তর-পূর্বাঞ্চল পর্ষদের বরাদ্দকৃত অর্থের ৩০ শতাংশ মঞ্জুরে কেন্দ্রীয় মন্ত্রিসভার অনুমোদন
নয়াদিল্লি, ২৯ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে নিম্নলিখিত বিষয়গুলি অনুমোদিত হয়েছে :
i. ‘উত্তর-পূর্বাঞ্চল পর্ষদ প্রকল্পে’র আওতায় ঐ রাজ্যগুলির অনুন্নত এলাকা, সমাজের বঞ্চিত ক্ষেত্র এবং বিশেষ সম্ভাবনাময় ক্ষেত্রের উন্নয়নে নতুন প্রকল্পের জন্য উত্তর-পূর্বাঞ্চল পর্ষদের বরাদ্দকৃত অর্থের ৩০ শতাংশ মঞ্জুর করা হয়েছে। এর মধ্যে ৬০ শতাংশ রাজ্য এবং ৪০ শতাংশ কেন্দ্রীয় সরকার বহন করবে।
ii. উত্তর-পূর্বাঞ্চল পর্ষদের নীতি-নির্দেশিকা সংস্কার করে আরও সহজ করা হয়েছে।
iii. উত্তর-পূর্বাঞ্চল পর্ষদের আওতাভুক্ত নয়, এমন রাজ্য-ভিত্তিক স্থানীয় চাহিদামতো প্রকল্পের ক্ষেত্রে ২৫ শতাংশ অর্থ সংশ্লিষ্ট রাজ্য সরকার বহন করবে।
উত্তর-পূর্বাঞ্চল পর্ষদ প্রকল্পের আওতাভুক্ত প্রকল্পগুলি উত্তর-পূর্বাঞ্চল রাজ্যের অনুন্নত, প্রান্তিক ও বঞ্চিত শ্রেণীর মানুষদের আর্থ-সামাজিক উন্নতিতে সাহায্য করবে। যত দ্রুত সম্ভব এই প্রকল্পগুলি বাস্তবায়ন করা হবে।
CG/SS/DM
(Visitor Counter : 67
শিল্পওবাণিজ্যমন্ত্রক
কৃষি ও সহযোগী ক্ষেত্রের স্বার্থ সুরক্ষায় বিভিন্ন পদক্ষেপের মধ্যে সামঞ্জস্য বজায় রাখতে এএফসি ইন্ডিয়া লিমিটেড এবং ন্যাশনাল কো-অপারেটিভ ইউনিয়ন অফ ইন্ডিয়া-র সঙ্গে এপিইডিএ-এর মউ স্বাক্ষর
নয়াদিল্লি, ২৫ আগস্ট, ২০২০
কেন্দ্রীয় বাণিজ্য ও শিল্প মন্ত্রকের অধীন এগ্রিকালচারাল অ্যান্ড প্রসেসড ফুড প্রোডাক্ট এক্সপোর্ট ডেভেলপমেন্ট অথরিটি  কৃষি ও সহযোগী ক্ষেত্রে স্বার্থ সুরক্ষায় বিভিন্ন কর্মকাণ্ডে সঙ্গতি বজায় রাখতে এএফসি ইন্ডিয়া লিমিটেড এবং ন্যাশনাল কো-অপারেটিভ ইউনিয়ন অফ ইন্ডিয়া-র সঙ্গে সমঝোতাপত্র বা মউ স্বাক্ষর করেছে। এই সমঝোতাপত্র স্বাক্ষরের উদ্দেশ্য হল কৃষি ও সহযোগী ক্ষেত্রের স্বার্থ সুরক্ষায় বিভিন্ন কর্মকাণ্ডে সুসঙ্গতি বজায় রাখার পাশাপাশি সংশ্লিষ্ট সকল পক্ষের জন্য সঠিক উৎপাদন মূল্য স্থির করা।
এপিইডিএ এমন সংগঠন ও প্রতিষ্ঠানগুলির সঙ্গে সামঞ্জস্য বজায় রাখার ওপর গুরুত্ব দিয়ে আসছে যাদের কাছে পেশাগত দক্ষতা ও বিশেষজ্ঞদের অভিজ্ঞতা রয়েছে এবং এ ধরনের সংস্থাগুলি যারা দক্ষতা বৃদ্ধির কাজে যুক্ত। এপিইডিএ কৃষিক্ষেত্রের সার্বিক উন্নয়নে প্রয়োজনীয় ক্ষেত্রগুলিকে চিহ্নিত করে সেগুলির সমাধানের লক্ষ্যে বিভিন্ন সংস্থার সঙ্গে হাত মিলিয়ে একযোগে কাজ করছে। কেন্দ্রীয় সরকারের পক্ষ থেকে কৃষিপণ্য রপ্তানি সংক্রান্ত যে উদ্যোগ গ্রহণ করা হয়েছে, তাকে সামনে রেখে কৃষি রপ্তানি নীতি স্থির করা হয়। এই নীতি অনুযায়ী, কৃষিপণ্যের রপ্তানি, উৎপাদনশীলতা বৃদ্ধি তথা কৃষকদের ভালো মূল্য দেওয়ার ওপর গুরুত্ব দেওয়া হয়। কেন্দ্রীয় সরকারের কৃষি রপ্তানি নীতিতে কৃষক-কেন্দ্রিক প্রয়াসগুলির ওপর গুরুত্ব দেওয়া হয়েছে। কৃষকদের আয় বাড়াতে মূল্য সংযুক্ত ব্যবস্থার মাধ্যমে উৎপাদিত পণ্য বিপণনের ব্যবস্থা করে দিতেই এই উদ্যোগ।
এপিইডিএ কৃষি রপ্তানী নীতি রূপায়ণের জন্য রাজ্য সরকারগুলির সঙ্গে নিরন্তর যোগাযোগ রেখে চলেছে। একাধিক রাজ্য কৃষিক্ষেত্রের উন্নয়ন তথা কৃষিপণ্য রপ্তানির প্রসারে রাজ্য-কেন্দ্রিক কর্মপরিকল্পনা গ্রহণ করেছে। এই রাজ্যগুলির মধ্যে রয়েছে - মহারাষ্ট্র, উত্তরপ্রদেশ, কেরল, নাগাল্যান্ড, তামিলনাড়ু, আসাম, পাঞ্জাব, কর্ণাটক, গুজরাট প্রভৃতি। বাকি রাজ্যগুলিতে এই কর্মপরিকল্পনা রপায়ণের বিভিন্ন পর্যায়ে রয়েছে। ২৬টি রাজ্য ও তিনটি কেন্দ্রশাসিত অঞ্চল ইতিমধ্যেই এ ধরনের কর্মপরিকল্পনা রূপায়ণে রাজ্যস্তরের নোডাল এজেন্সিগুলি চিহ্নিত করেছে। এছাড়াও, ২১টি রাজ্যে মুখ্য সচিবের সভাপতিত্বে রাজ্যস্তরীয় নজরদারি কমিটি গঠিত হয়েছে।
রাজ্য ও কেন্দ্রশাসিত অঞ্চলগুলির এই সক্রিয় উদ্যোগ গ্রহণের প্রেক্ষিতেই এপিইডিএ কৃষিক্ষেত্রের সার্বিক উন্নয়নের লক্ষ্যে এএফসি ইন্ডিয়া লিমিটেড এবং ন্যাশনাল কো-অপারেটিভ ইউনিয়ন অফ ইন্ডিয়ার মতো প্রতিষ্ঠানের সঙ্গে সমঝোতাপত্র স্বাক্ষর করেছে।
এই সমঝোতাপত্র স্বাক্ষর অনুষ্ঠানে এপিইডিএ-এর চেয়ারম্যান শ্রী দিবাকর নাথ মিশ্র, এএফসি ইন্ডিয়া লিমিটেডের ম্যানেজিং ডায়রেক্টর শ্রী বি গণেশন প্রমুখ উপস্থিত ছিলেন। উল্লেখ করা যেতে পারে, এগ্রিকালচার ফিনান্স কর্পোরেশন লিমিটেড বা এএফসি একাধিক বাণিজ্যিক ব্যাঙ্ক, নাবার্ড ও একজিম ব্যাঙ্কের অধীনস্থ একটি সরকারি প্রতিষ্ঠান। এএফসি ইন্ডিয়া লিমিটেড ১৯৬৮-তে স্থাপিত হয়। এই প্রতিষ্ঠানটি কৃষিক্ষেত্রের উন্নয়নে বিভিন্ন নীতি প্রণয়ন ও পরামর্শদান সহ গ্রামোন্নয়ন তথা আর্থ-সামাজিক ক্ষেত্রের উপযুক্ত কৌশল প্রণয়নে কাজ করে থাকে।
এপিইডিএ জাতীয় স্তরের অগ্রণী প্রতিষ্ঠান ন্যাশনাল কো-অপারেটিভ ইউনিয়ন অফ ইন্ডিয়া-র সঙ্গেও এ ধরনের একটি সমঝোতাপত্র স্বাক্ষর করেছে। স্বাক্ষরিত সমঝোতাপত্র অনুযায়ী, দেশে সমবায় আন্দোলনের প্রসার ও তার বিস্তারে গুরুত্ব দেওয়া হবে।
(CG/BD/DM
কেন্দ্রীয়মন্ত্রিসভা
বৈদ্যুতিন ও তথ্যপ্রযুক্তি মন্ত্রকের আওতায় বিআইএসএজি  হিসেবে বিআইএসএজি-কে নিয়ে আসার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ গুজরাটের ভাস্করাচার্য ইনস্টিটিউট অফ স্পেস অ্যাপ্লিকেশন্স অ্যান্ড জিওইনফরমেটিক্স -কে বৈদ্যুতিন ও তথ্যপ্রযুক্তি মন্ত্রকের আওতায় ভাস্করাচার্য ন্যাশনাল ইনস্টিটিউট অফ স্পেস অ্যাপ্লিকেশন্স অ্যান্ড জিওইনফরমেটিক্স )-এ উন্নীত করার প্রস্তাব অনুমোদিত হয়েছে।
বিআইএসএজি সংস্থাটির দক্ষতা এবং উদ্ভাবনী ক্ষমতাকে বজায় রাখার জন্য বর্তমানের দক্ষ কর্মীরা জাতীয় স্তরে সংস্থাটিতে প্রয়োজন অনুসারে যোগ দিতে পারেন। ফলে, এই সংস্থার গবেষণা, উন্নয়ন এবং প্রযুক্তিগত উন্নয়নের সুযোগ বৃদ্ধি পাবে। পাশাপাশি, নতুন পরিকল্পনা এবং সুপ্রশাসন নিশ্চিত করা যাবে।
বর্তমানে গুজরাটের গান্ধীনগরে গুজরাট সরকারের বিজ্ঞান ও প্রযুক্তি দপ্তরের অধীনে বিআইএসএজি একটি নিবন্ধীকৃত সোসাইটি এবং ট্রাস্ট। গুজরাট সরকারের মুখ্য সচিব এর পরিচালন পর্ষদের শীর্ষ কর্মকর্তা। স্বচ্ছতা এবং কম খরচে সর্বাঙ্গীণ উন্নয়নের লক্ষ্যে যুগোপযোগী ব্যবস্থাপনার সুবিধার্থে এই সংস্থাটির পরিচালন নীতি গৃহীত হয়। যেহেতু এটি নতুন কোন সংস্থা নয়, তাই কেন্দ্রের স্বায়ত্তশাসিত বৈজ্ঞানিক সোসাইটির আওতায় এর মানোন্নয়ন ঘটানো হবে। কেন্দ্রীয় বৈদ্যুতিন ও তথ্যপ্রযুক্তি মন্ত্রকের সচিবের অধীনে একটি বিশেষজ্ঞ কমিটি ২০১৯-এর ২৮ জানুয়ারি এই সংস্থাটিকে জাতীয় স্তরে উন্নীত করার প্রস্তাব দেয়।
CG/CB/DM
(Visitor Counter : 67
তথ্যওসম্প্রচারমন্ত্রক
আজাদী কা অমৃত মহোৎসব উপলক্ষ্যে আকাশবাণী কলকাতার আঞ্চলিক সংবাদ বিভাগের বিশেষ ক্যুইজ প্রতিযোগিতা
কলকাতা, ১৮ই আগস্ট, ২০২১
দেশ জুড়ে ৭৫তম স্বাধীনতা দিবস উৎসাহ উদ্দীপনায় উদযাপিত হচ্ছে। কেন্দ্রীয় তথ্য ও সম্প্রচার মন্ত্রকের অধীনস্থ আকাশবাণী কলকাতার আঞ্চলিক সংবাদ বিভাগ এই উপলক্ষ্যে বিশেষ ক্যুইজ প্রতিযোগিতার আয়োজন করেছে। প্রতি বুধবার ‘স্বাধীনতার অমৃত মহোৎসব ক্যুইজ’ উপলক্ষ্যে শ্রোতাদের সন্ধ্যে ৭টা৫০-এর স্থানীয় সংবাদে একটি প্রশ্ন করা হবে। উৎসাহী শ্রোতারা নিজের নাম, ছবি ও ফোন নম্বর সহ জবাব পাঠাবেন amritquiz.rnu[at]gmail[dot]com ౼ এই ই-মেল ঠিকানায়।
প্রথম সঠিক উত্তরদাতার জন্য থাকছে একটি পুরষ্কার। প্রশ্ন করার পরের দিন , বৃহস্পতিবার সন্ধ্যে ৭টা৫০-এর স্থানীয় সংবাদে ক্যুইজের উত্তর জানানো ছাড়াও জয়ী উত্তরদাতার নাম ঘোষিত হবে।
CG/CB
(Visitor Counter : 17
শিল্পওবাণিজ্যমন্ত্রক
শ্রী পীযূষ গোয়েল শুল্ক বিহীন বাধা দূর করতে আশিয়ান ব্লক'কে আহ্বান জানিয়েছেন
নতুন দিল্লি, ০৮ অক্টোবর, ২০২১
কেন্দ্রীয় শিল্প ও বানিজ্য মন্ত্রী শ্রী পীযূষ গোয়েল শুল্ক বিহীন বাধা দূর করার জন্য আশিয়ান ব্লক' কে আহ্বান জানিয়েছেন। সি আই আই কর্তৃক আয়োজিত বিভিন্ন অঞ্চলের বাণিজ্য মন্ত্রীদের নিয়ে বিশেষ ইন্দো-আশিয়ান বিজনেস'- এর বৈঠকে শ্রী গোয়েল, অ্যাসোসিয়েশন অফ সাউথ-ইস্ট এশিয়ান নেশনস  অঞ্চলের বাইরে প্রায়ই তৃতীয় পক্ষের দ্বারা মুক্ত বাণিজ্য চুক্তির অপব্যবহার রোধ করতে আহ্বান জানান।
শ্রী পীযূষ গোয়েল তাঁর ভাষণে আরও বলেন যে, 'এটা অত্যন্ত দুর্ভাগ্যজনক যে সাম্প্রতিক অতীতে আমাদের আশিয়ান অঞ্চলে বিশেষ করে, কৃষি ও অটো সেক্টরে আমাদের রপ্তানির ক্ষেত্রে বেশ কিছু বিধিনিষেধের মোকাবিলা করতে হয়েছিল। আমি মনে করি এগুলো কেবল ভারতসহ অন্যান্য দেশগুলোর পারস্পরিক পদক্ষেপের ফলস্বরূপ এবং দুই দেশের মধ্যে বাণিজ্য সম্প্রসারণের জন্য আমাদের নেতাদের দীর্ঘমেয়াদি আকাঙ্ক্ষাকে আঘাত করবে।'
শ্রী গোয়েল ভিডিও কনফারেন্সের মাধ্যমে আয়োজিত তাঁর বক্তব্য উল্লেখ করেন যে, প্রধানমন্ত্রী শ্রী নরেন্দ্র মোদীর নেতৃত্বে ভারতের "লুক ইস্ট" নীতি "অ্যাক্ট ইস্ট" নীতিতে রূপান্তরিত হয়েছে। গত ২০২০ সালের ১২ নভেম্বর ভারত- আসিয়ান শীর্ষ সম্মেলনে প্রধানমন্ত্রী মোদী আশিয়ান কোভিড-১৯ তহবিলে সাহায্যের কথা জানিয়েছিলেন।
CG/ SB
(Visitor Counter : 122
প্রধানমন্ত্রীরদপ্তর
'সামুদ্রিক নিরাপত্তা বৃদ্ধি : আন্তর্জাতিক সহযোগিতার ক্ষেত্রে একটি অনুসন্ধানের বিষয়' শীর্ষক রাষ্ট্রসংঘ নিরাপত্তা পরিষদের উচ্চস্তরীয় খোলামেলা আলোচনাসভায় প্রধানমন্ত্রী পৌরোহিত্য করবেন
নতুন দিল্লি, ৮ আগস্ট, ২০২১
প্রধানমন্ত্রী শ্রী নরেন্দ্র মোদী আগামীকাল  বিকেল সাড়ে পাঁচটায় ভিডিও কনফারেন্সের মাধ্যমে 'সামুদ্রিক নিরাপত্তা বৃদ্ধি : আন্তর্জাতিক সহযোগিতার ক্ষেত্রে একটি অনুসন্ধানের বিষয়' শীর্ষক রাষ্ট্রসংঘ নিরাপত্তা পরিষদের এক উচ্চস্তরীয় খোলামেলা আলোচনাসভায় পৌরোহিত্য করবেন।
এই আলোচনাসভায় রাষ্ট্রসংঘ নিরাপত্তা পরিষদের সদস্য দেশগুলির সরকার প্রধান ও রাষ্ট্র প্রধানরা যোগ দেবেন বলে মনে করা হচ্ছে। এছাড়াও রাষ্ট্রসংঘের শীর্ষ স্থানীয় আধিকারিক এবং গুরুত্বপূর্ণ আঞ্চলিক সংগঠনগুলির প্রতিনিধিরাও আলোচনাসভায় যোগ দেবেন। সামুদ্রিক অপরাধ দমন এবং নিরাপত্তা হীনতা তথা নৌ-বাণিজ্য ক্ষেত্রে সহযোগিতাকে আরও মজবুত করার মত বিষয়গুলি নিয়ে সভায় খোলামেলা আলোচনা হবে।
রাষ্ট্রসংঘ নিরাপত্তা পরিষদে সামুদ্রিক নিরাপত্তা ও অপরাধ সম্পর্কিত বিভিন্ন দিক নিয়ে ইতিমধ্যেই আলোচনা হয়েছে এবং সেই প্রেক্ষিতে প্রস্তাবও পাশ হয়েছে। অবশ্য, এই প্রথম সামুদ্রিক নিরাপত্তা নিয়ে পৃথক ভাবে পরিষদের পক্ষ থেকে উচ্চপর্যায়ে এধরণের আলোচনাসভার আয়োজন করা হয়েছে। এটা অত্যন্ত বাস্তব যে, কোন একটি দেশ একক ভাবে সামুদ্রিক নিরাপত্তার বিবিধ চ্যালেঞ্জ প্রতিরোধে সক্ষম নয়। তাই, রাষ্ট্রসংঘ নিরাপত্তা পরিষদে এরকম একটি গুরুত্বপূর্ণ বিষয় নিয়ে খোলামেলা ও ব্যাপক আলোচনার প্রয়োজনীয়তা রয়েছে। সামুদ্রিক নিরাপত্তার ক্ষেত্রে একটি সুসংবদ্ধ প্রয়াস গ্রহণ নৌ-বাণিজ্য ক্ষেত্রের সুরক্ষা ও সহায়তায় গুরুত্বপূর্ণ হয়ে ওঠে। সেই সঙ্গে চিরাচরিত ও অচিরাচরিত সামুদ্রিক বিপদগুলির মোকাবিলাও সহজ হয়।
উল্লেখ করা যেতে পারে, সিন্ধু সভ্যতার সময় থেকে ভারতের ইতিহাসে মহাসাগরের গুরুত্বপূর্ণ ভূমিকা রয়েছে। আমাদের সভ্যতাগত নৈতিকতার ওপর ভিত্তি করে এটা সর্বদাই বিবেচনা করা হয় যে, অভিন্ন সমৃদ্ধি ও শান্তির ক্ষেত্রে সমুদ্র গুরুত্বপূর্ণ ভূমিকা পালন করে। এই বিষয়টিকে বিবেচনায় রেখে প্রধানমন্ত্রী শ্রী নরেন্দ্র মোদী ২০১৫ সালে এই অঞ্চলে সব দেশের নিরাপত্তা ও অগ্রগতির জন্য 'সাগর' কর্মসূচি গ্রহণ করেন। এই কর্মসূচিতে মহাসাগরের দীর্ঘস্থায়ী সদ্ব্যবহার সহ এই অঞ্চলে এক নিরাপদ ও স্থিতিশীল নৌ-বাণিজ্য ব্যবস্থার কাঠামো গড়ে তোলার ওপর অগ্রাধিকার দেওয়া হয়। ২০১৯-এ পূর্ব এশিয়া শিখর সম্মেলনে 'সাগর' উদ্যোগকে আরও প্রসারিত করার ব্যাপারে পদক্ষেপ গ্রহণ করা হয়। এই উদ্যোগ সম্পর্কে সেসময় আরও বলা হয়, ভারত-প্রশান্তমহাসাগরীয় প্রয়াসের মাধ্যমে 'সাগর' কর্মসূচির ওপর আরও গুরুত্ব দেওয়ার প্রয়োজনীয়তা রয়েছে, যাতে ৭টি গুরুত্বপূর্ণ বিষয়ে আরও বেশি নজর দেওয়া যায়। এগুলি হল - সামুদ্রিক নিরাপত্তা সহ সামুদ্রিক বাস্তুতন্ত্র; সামুদ্রিক সম্পদ; দক্ষতা বৃদ্ধি ও সম্পদ ভাগাভাগি; বিপর্যয় ঝুঁকি হ্রাস ও ব্যবস্থাপনা; বিজ্ঞান, প্রযুক্তি ও শিক্ষা প্রতিষ্ঠানগুলির মধ্যে সহযোগিতা এবং বাণিজ্যিক যোগাযোগ ও নৌ পরিবহণ।
নিরাপত্তা পরিষদের উচ্চস্তরীয় এই আলোচনাসভায় প্রথম ভারতীয় প্রধানমন্ত্রী হিসেবে শ্রী মোদী পৌরোহিত্য করতে চলেছেন। রাষ্ট্রসংঘ নিরাপত্তা পরিষদের ওয়েবসাইটে এই আলোচনাসভা সরাসরি সম্প্রচারিত হবে আগামীকাল ভারতীয় সময় বিকেল ৫টা ৩০ মিনিট থেকে।
CG/BD/AS
(
পর্যটনমন্ত্রক
আইএইচএম শ্রীনগর ও আইএইচএম চেন্নাই ‘এক ভারত, শ্রেষ্ঠ ভারত’ – এর ভাবনাকে তুলে ধরতে অনলাইনে ‘তামিলনাডু, জম্মু-কাশ্মী ও লাদাখের আকর্ষণীয় লোকনৃত্য’ – এর আয়োজন করেছে
নয়াদিল্লি, ২৬ অগাস্ট, ২০২০
কেন্দ্রীয় পর্যটন মন্ত্রকের আওতাধীন ইন্সটিটিউট অফ হোটেল ম্যানেজমেন্ট চেন্নাই এবং শ্রীনগর যৌথভাবে ‘এক ভারত, শ্রেষ্ঠ ভারত’ – এর ভাবনাকে তুলে ধরতে অনলাইনে ‘তামিলনাডু, জম্মু-কাশ্মী ও লাদাখের আকর্ষণীয় লোকনৃত্য’ – এর আয়োজন করেছে। এই অনুষ্ঠানে আইএইচএম চেন্নাইয়ের ছাত্রছাত্রী এবং আইএইচএম শ্রীনগরের ৩ জন ছাত্রছাত্রী যোগ দিয়েছেন। ‘এক ভারত, শ্রেষ্ঠ ভারত’ কর্মসূচির আওতায় রাজ্যের লোকনৃত্যকে তুলে ধরতেই এই উদ্যোগ নেওয়া হয়েছে।
শিক্ষার্থীরা অনুষ্ঠানটি রেকর্ডিং করে অনলাইনে দেখার সুযোগ করে দেন। তাঁদের এই অনুষ্ঠান অনলাইনে সরাসরি প্রচারের ব্যবস্থা করা হয়েছিল। এই অনুষ্ঠানে নোডাল অফিসারেরা লোকনৃত্যের ওপর গুরুত্বপূর্ণ বক্তব্য রাখেন। এই অনুষ্ঠানটির উচ্ছ্বসিত প্রশংসা লাভ করেছে। লোকনৃত্যগুলির মাধ্যমে সংশ্লিষ্ট রাজ্যের সংস্কৃতিকেই তুলে ধরা হয়েছে। যেমন – কাশ্মীরের কুড়, ডুমহাল, রাউফ, হাফিজা’র মতো সেখানকার বিবাহ ও অন্যান্য অনুষ্ঠানগুলির প্রচলিত লোকনৃত্য পরিবেশন করা হয়। একইভাবে, তামিলনাডু উপজাতিদের লোকনৃত্যও এদি অনুষ্ঠানে তুলে ধরা হয়েছে। এই লোকনৃত্য অনুষ্ঠানের মাধ্যমে সাংস্কৃতিক বৈচিত্র্যের রূপ ধরা পড়েছে। অনুষ্ঠানে অংশগ্রহণকারী সকলকে ছাত্রছাত্রীদেরকে ই-শংসাপত্র প্রদান করা হয়। ১৯২ জন শিক্ষার্থী এই অনুষ্ঠানে যোগ দিয়েছিলেন।
(CG/SS/SB
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামীকাল এনএইচআরসি প্রতিষ্ঠার রজত জয়ন্তী সমারোহ অনুষ্ঠানে যোগ দেবেন
নয়াদিল্লি, ১১ অক্টোবর, ২০১৮
প্রধানমন্ত্রী শ্রী নরেন্দ্র মোদী আগামীকাল  জাতীয় মানবাধিকার কমিশন বা এনএইচআরসি প্রতিষ্ঠার রজত জয়ন্তী সমারোহ অনুষ্ঠানে যোগ দেবেন।
এই উপলক্ষ্যে প্রধানমন্ত্রী একটি স্মারক ডাকটিকিট এবং স্পেশাল কভারের উদ্বোধন করবেন। কমিশনের ওয়েবসাইটের নতুন সংস্করনেরও সূচনা করবেন তিনি। নতুন এই ওয়েবসাইটটি ব্যবহারকারিদের কাছে আরো বেশি ব্যবহারের উপযোগী হয়ে উঠবে। শ্রী মোদী এক জনসভাতেও ভাষন দেবেন।
CG/BD/NS/…
(Visitor Counter : 70